శరావతి నది
షరావతి నది అనేది భారతదేశంలోని కర్నాటక రాష్ట్రంలో పుట్టి అక్కడే పూర్తిగా ప్రవహిస్తున్న () ఒక నది. ఇది భారతదేశంలో పశ్చిమాభిముఖంగా ప్రవహిస్తున్న కొద్ది నదులలో ఒకటి, ఈ నదీ పరీవాహక ప్రాంతంలోని చాలా భాగం పశ్చిమ కనుమలలో ఉంటోంది. సుప్రసిద్ధమైన జోగ్ జలపాతం ఈ నది ద్వారానే ఏర్పడింది. ఈ నది, దీని చుట్టూ ఉన్న ప్రాంతం జీవవైవిధ్యంలో సుసంపన్నమైనవి మరియు అనేక వృక్షజాతులు, మొక్కలకు ఇది నిలయంగా ఉంటోంది.
షరావతి నది షిమోగా జిల్లాలోని తీర్థహళ్ళి తాలూకాలో అంబుతీర్థ అని పిలుస్తున్న స్థలంలో పుడుతోంది. రామాయణ కాలం నాటి ఇతిహాసం ప్రకారం, ఇది హిందూ దేవుడు రాముడు సీతాదేవి పాణి గ్రహణం చేయడానికి విల్లును విరించింది ఇక్కడేనట. నది మొత్తం పొడవు 128 కిలోమీటర్ల వరకు ఉంటుంది, ఇది ఉత్తర కన్నడ జిల్లా సమీపంలోని హోన్నావర్ వద్ద అరేబియన్ సముద్రంలో కలుస్తోంది. తన మార్గంలో, షరావతి జోగ్ జలపాతాన్ని రూపొందిస్తోంది, ఇక్కడ నది 235 మీటర్ల ఎత్తు నుంచి కిందికి పడుతోంది. నదికి లింగనమక్కి ప్రాంతంలో డ్యామ్ కట్టారు, డ్యామ్ పైన ఉన్న నది భాగం ప్రవాహానికి ఎదురీదితే మిగిలినది ప్రవాహాన్ని అనుసరిస్తుంది. నది ప్రధాన ఉపనదులు నందిహోల్, హరిద్రావతి, మావినహోల్, హిల్‌కుంజి, ఎన్నెహోల్, హుర్లిహోల్, నాగోడిహోల్. షరావతి నదీ పరీవాహక ప్రాంతం కర్నాటకలోని ఉత్తర కన్నడ మరియు షిమోగా అనే రెండు జిల్లాల గుండా ప్రవహిస్తోంది. ప్రవాహానికి అభిముఖంగా ఉండే పరీవాహక ప్రాతం షిమోగాలో రెండు తాలూకాలలో విస్తరించింది. హోసనగర మరియు సాగర. పరీవాహక ప్రాంతం 2985.66 km² వరకు ఉంటుంది, ఎగువన 1988.99 km² మరియు దిగువన 996.67 km² ఉంటుంది.
నది పరీవాహక ప్రాంతం ప్రధానంగా పూర్వ-కేంబ్రియన్ శిలలతో కూడి ఉంటుంది. షరావతి నదీ పరీవాహక ప్రాంతంలో కనిపించిన రెండు ప్రధాన శిలా సమూహాలు ధార్వార్ వ్యవస్థ మరియు ద్వీపకల్ప శిలాఖేదం.
షరావతి పరీవాహకప్రాతంలోని నేలలు మూలంలో ప్రధానంగా లాటెరిటిక్ స్వభావంతో ఉంటాయి, ఇవి ఆమ్లక స్వభావంతో, ఎరుపు, గోధుమ వర్ణాలతో ఉంటాయి. ఇక్కడ కనిపించే వివిధ రకాల నేలలు క్లే లోమీ, క్లేయీ, క్లేయీ-స్కెలిటెల్ మరియు లోమీగా ఉంటాయి. నాలుగు నేల క్రమాలు నదీ పరీవాహక ప్రాంతపు ఎగువ భాగంలో కనిపించాయి. అల్టిసోల్‌లు, అల్ఫిసోల్‌లు, ఇన్సెప్టిసోల్‌లు మరియు ఎంటిసోల్‌లు.
నది ముఖ్య భాగం పశ్చిమ కనుమలలో ఉండటంతో షరావతి నదీ పరీవాహక ప్రాంతం అత్యధిక వర్షపాతాన్ని గ్రహిస్తోంది. వార్షిక సగటు వర్షపాతం పశ్చిమాన 6000 మిల్లీమీటర్ల నుంచి పరీవాహక ప్రాంతం తూర్పు భాగంలో 1700 మిల్లీమీటర్ల వరకు కురుస్తుంది. వర్షపాతంలో 95% వాయవ్య రుతుపవనం పతాక స్థాయిలో ఉన్నప్పుడు జూన్ నుంచి సెప్టెంబరు నెలల మధ్యలోనే పడుతుంది (జూలై నెలలో అత్యధిక వర్షపాతం నమోదవుతుంది. రుతుపవన అనంతర సీజన్‌లో ప్రధానంగా అక్టోబరులో చిరుజల్లుల రూపంలో కొంతమేరకు వర్షపాతం ఉంటుంది, అలాగే ఏప్రిల్ మరియు మే వేసవి నెలల కాలంలో కొంత వర్షపాతం పడుతుంది.
ఏప్రిల్ సాధారణంగా అత్యంత వేడియైన నెలగా ఉంటుంది. ఈనెలలో రోజు గరిష్ఠ ఉష్ణోగ్రత 35.8Cగా ఉంటుంది
మరియు రోజు కనిష్ఠ ఉష్ణోగ్రత 22.2Cగా ఉంటుంది.
ఉదయ వేళ, గాలిలో తేమ సాపేక్షికంగా దాదాపు సంవత్సరమంతా 75%కి మించి ఉంటుంది. రుతుపవన నెలలలో, గాలిలో తేమ మధ్యాహ్నాల తర్వాత సాపేక్షికంగా దాదాపుగా 60%.గా ఉంటుంది. పొడినెలల కాలం (జనవరి నుంచి మార్చి) లో, మధ్యాహ్నం తరువాత సాపేక్షిక తేమ శాతం 35%కంటే తక్కువగానే ఉంటుంది.
సాగర తాలూకాలో ఉన్న లింగనమక్కి ఆనకట్ట పొడవు 2.4 కిలోమీటర్లు, దీన్ని షరావతి నదిపై 1964లో నిర్మించారు.. దీన్ని 300 km² విస్తీర్ణం గల ప్రాంతంలో 4368 మిలియన్ క్యూబిక్ మీటర్ల నీటిని నిల్వ చేసేలా రూపొందించారు, 50.62 km² తరిభూమి 7 km² మెట్టభూమి దీట్లో మునిగిపోతుంది, మిగిలినది అటవీ భూమి, బంజరు. ఆనకట్ట ఎత్తు సముద్ర మట్టం కంటే ఎక్కువగానే ఉంటుంది.
రిజర్వాయర్ మొత్తం సామర్థ్యం 152 TMC (వెయ్యి మిలియన్ క్యూబిక్ అడుగులు) ఉంటుంది. దీని నీటి సేకరణ ప్రాంతం దాదాపు 1991.71 km². ఇది ప్రధానంగా వర్షపాతం ద్వారానే నీటిని గ్రహిస్తుంది, "చక్ర" మరియు "సహహాక్లు" రిజర్వాయర్ల నుండి కూడా ఇది నీటిని గ్రహిస్తుంది ఈ రెండూ ఈ ఆనకట్టకు కాలువ ద్వారా లింగనమక్కి గుండా అనుసంధానించబడ్డాయి. లింగనమక్కి ఆనకట్ట నుంచి టలకలలె బ్యాలెన్సింగ్ రిజర్వాయర్‌కి డ్యామ్ నీరు ప్రవహిస్తుంది, సెకనుకు 175.56 క్యూబిక్ మీటర్ల సామర్థ్యంతో నీటిని వదిలే ట్రాపెజోయిడల్ కాలువ ద్వారా నీరు ప్రవహిస్తుంది. ఈ కాలువ పొడవు 4318.40 మీటర్లు కాగా 7.77 km² నేల దీంట్లో మునిగిపోతుంది. ఇది 46.60 km²ల నీటి సేకరణ ప్రాంతాన్ని కలిగివుంది. రిజర్వాయర్ సామర్థ్యం 129.60 క్యూబిక్ మీటర్లు.
గెరుసొప్ప డ్యామ్ ప్రాజెక్టు 2002లో పూర్తి చేయబడింది, ప్రధానంగా విద్యుత్ ఉత్పత్తి దీని లక్ష్యం. దీన్ని ఉత్తర కన్నడ జిల్లాలోని గెరుసొప్ప గ్రామంలో నిర్మించారు. దీని ఎత్తు 56 మీటర్లు కాగా, 545 మీటర్ల పొడవు ఉంటుంది.
షరావతి జలవిద్యుత్ ప్రాజెక్ట్ నదినుంచి వీలైనంత ఎక్కువగా విద్యుత్‌ను తయారు చేయడానికే ప్రారంభించారు. ఈ ప్రాజెక్టులో మూడు విద్యుత్ తయారీ స్టేషన్లు ఉన్నాయి.
జగ్ జలపాతం భారతదేశంలో కెల్లా అతి ఎత్తయిన జలపాతం. షరావతి నది ఇక్కడ 253 మీటర్ల దిగువకు పైనుంచి దుముకుతుంది ఇక్కడ "రాజా", "రోరర్", "రాకెట్" మరియు"రాణి" అనే నాలుగు వేరు వేరు ప్రాంతాల్లో పైనుంచి నీరు పడుతుంటుంది. జోగ్ జలపాతంకి చేరుకునే నీటి పరిమాణం, లింగనమక్కి డ్యామ్ ద్వారా ఎగువకు నియంత్రించబడుతుంటుంది మరియు జలపాతాలు డామ్ నుంచి నీరి విడుదల చేయబడిన సందర్భాలలో ఉధృత రూపం దాల్చుతుంటుంది.
షరావతి నదీ పరీవాహక ప్రాంతం జీవవైవిధ్యానికి పేరుగాంచింది. బేసిన్‌లో నిర్వహించిన సర్వేలో, 23 జలచర జంతువులు‌లు బఫోనైడే, ఇథ్పోయోఫైడే, మైక్రోఫైలిడేయ్, రానిడే మరియు రాకోఫోరిడేయ్ వంటివి కూడా రికార్డు చేయబడ్డాయి. ఈ 23 ఆంఫీబియన్స్‌లో 15 రకాల జాతులు పశ్చిమ కనుమల్లో సాంక్రమికంగా ఉంటాయి. ఈ నదీ జలాలలో కనుగొన్న చేప జాతులకు నది పేరు పెట్టబడింది.
షరావతి నది పరీవాహక ప్రాంతంలోని ఒక భాగాన్ని 1972 ఏప్రిల్ 20న అటవీజంతు సంరక్షణ కేంద్రంగా ప్రకటించారు. 431.23 km² పొడవునా వ్యాపించిన ఈ ప్రాంతం దట్టమైన హరితారణ్యం మరియు అర్ధ హరితారణ్యాలను కలిగి ఉంది. లింగనమక్కి రిజర్వాయర్ 128.7 km² వరకు విస్తీర్ణంలో వ్యాపించింది, ఈ జంతు సంరక్షణ కేంద్రంలో ఇదొక భాగం. మిగిలిన ప్రాంతం కొర్ జోన్ (74.33 km².), బఫర్ జోన్ (170.67 km²) అండ్ పర్యాటకం జోన్ (57.53 km².).గా విభజించబడింది జంతు సంరక్షణ కేంద్రం ఎత్తు 94 నుంచి 1102 మీటర్ల వరకు ఉంటుంది. కేంద్రం దక్షిణ ప్రాంత అంచులో ఉండే దేవరకొండ దీని అత్యున్నత పాయింట్. ఉష్ణోగ్రతలు 15° నుంచి 38 °C వరకు ఉంటాయి, సగటు వార్షిక పతనం 4500 మిల్లీ మీటర్లు ఉంటుంది.
అభయారణ్యం ప్రధానంగా నిత్య హరితంగా, అర్ధ హరితంగా మరియు తేమకలిగినఆకులురాల్చే అడవులను కలిగి ఉంది. నిత్య హరితాటడువులలోని చెట్లు "డిప్టెరోకార్పస్ ఇండికస్", "కాలోపైల్లమ్ టొమెంటోసుమ్", "మాచిలస్ మక్రంథా", "కార్యోట యురేనస్" మరియు "అపోరోస లిండ్లెయాన" వంటి జాతులను కలిగి ఉన్నాయి. అర్ధ హరితం మరియు తేమకలిగిన ఆకులు రాల్చే అడవులలో, "లాగెర్‌స్ట్రోమియా లాన్సియోలటా", "హోపియా పర్విఫ్లోరా", "దాల్‌బెర్గియా లాటిపోలియా", "డిల్లెనియా పెంటాగ్యనా", "కరెయా అర్బోరియా", "ఎంబ్లికా అఫిసినాలిస్", "రాండియా sp.", "టెర్మినాలియా sp." మరియు "విటెక్స్ అల్టిస్సిమా" వంటి సాధారణ జాతులు ఉన్నాయి.
అభయారణ్యం అంతరించిపోతున్న సింహపు తోక గల మకాక్యుకి ఆశ్రయం లాంటింది. పెద్ద పులి, చిరుత (బ్లాక్ పాంథర్), రేచుకుక్క, నక్క, ఎలుగుబంటి, మచ్చల జింక, సాంబర్ అరిచే జింక, ముక్కు జింక, అడవి పంది, మామూలు లాంక్వర్ బోనెట్ మకాక్కు, మలబార్ జెయింట్ స్క్విరల్, జెయింట్ ఫ్లయింగ్ స్క్విరల్, పోర్కుపైన్, ఒటెర్, మరియు పాంగోలిన్, నల్లత్రాచు, పైథాన్, రాట్ స్నేక్, మొసలి, మోనిటర్ బల్లి వంటి పలు పాకెడు జంతువులు వంటి ఇతర క్షీరదాలు కూడా ఇక్కడ ఉన్నాయి. కొన్ని ఏవియన్ జాతులు ఈ అభయారణ్యంలో ఉన్నాయి వీటిలో హోర్న్‌బిల్ కి చెందిన మూడు జాతులు, పారడైస్ ఫ్లైక్యాచర్, రాకెట్ వంటి తోక కలిగిన డ్రోంగో, నీలి గొంతు గల బార్బెట్ మరియు భారతీయ లోరీలు మరియు లోరికీట్స్ కూడా ఉన్నాయి.
రామచంద్రపుర మఠం ఒక హిందూ మత సంస్థ, ఇది షిమోగ జిల్లా లోని హొసనగర పట్టణంలోని షరావతి నది ఒడ్డున స్థాపించబడి ఉంది. ఈ సంస్థ యొక్క లక్ష్యాలలో భారతీయ సంతతి పశువు ("బోస్ ఇండికస్‌"ను రక్షించడం ఒకటి). ఈ సంస్థచే 2007లో ప్రపంచ పశు సదస్సు నిర్వహించబడింది, భారతీయ పశు సంతతిని పెంచి మెరుగుపర్చడాన్ని ప్రోత్సహించడానికి ఈ సదస్సు జరిగింది.
హొన్నెమరడు ఒక ద్వీపం, ఇది లింగనమక్కి డ్యామ్ ద్వారా ఏర్పడిన రిజర్వాయర్‌పై నెలకొంది. ఇది షిమోగ జిల్లా లోని సాగర తాలూకాలో నెలకొంది. ఈ ప్రాంతం జలక్రీడలకు అనువుగా ఉంటుంది మరియు దీనివల్లే ఇది చాలామందిని ఆకర్షిస్తుటుంది. ఇక్కడ నిర్వహించగల కొన్ని జల క్రీడలు కనోయింగ్, కయాకింగ్ మరియు విండ్ సర్ఫింగ్. పక్షులను గమనించే ఔత్సాహికులు కూడా ఈ స్థలాన్ని సందర్శిస్తుంటారు.